কোৰোণা ভাইৰাছৰ চিন্তাৰ পৰা মুক্ত কৰাৰ বাবে চৰকাৰে কৰিছে ডাঙৰ ঘোষণা।
Share this:
কোৰোণা ভাইৰাছৰ সংকটৰ পৰা পৰিত্ৰাণ পাবৰ বাবে চৰকাৰে ঘোষণা কৰিলে সাহায্য পুঁজি। বিত্ত মন্ত্ৰী নিৰ্মলা সীতাৰমনে আজি সংবাদমেলযোগে গৰীৱ, শ্ৰমিক, কৰ্মচাৰীৰ বাবে ১.৭০ লাখ কোটি টকাৰ পেকেজ ঘোষণা কৰে। এই পেকেজৰ নাম প্ৰধানমন্ত্ৰী গৰীৱ কল্যাণ পেকেজ। প্ৰধানমন্ত্ৰী গৰীৱ কল্যাণ অন্ন যোজনাৰ জৰিয়তে গৰীৱলৈ নগদ ধনৰ যোগান ধৰা হ'ব। ইয়াৰ উপৰি ৩ মাহলৈ এমপ্লই আৰু এমপ্ল'য়াৰ দুয়োটাৰে অংশ প্ৰদান কৰিব কেন্দ্ৰীয় চৰকাৰে। এই পূঁজিৰ অধীনত দৰিদ্ৰ মহিলাসকলৰ কাৰণে বিশেষ পেকেজ ঘোষণা কৰা হৈছে। ২০কোটি জন ধন একাউণ্ট ধাৰী মহিলাই মাহে বেংক একাউণ্টত টকা পোৱাৰ লগতে ৮কোটি মহিলাই তিনিমাহলৈ পাব বিনামূলীয়া ৰন্ধন গেছ।
বিত্ত মন্ত্ৰীয়ে সংবাদমেলত কয় যে প্ৰধানমন্ত্ৰী গৰীব কল্যাণ অন্ন যোজনাৰ জৰিয়তে ৮০ কোটি মানুহে সুলভ মূল্যতে লাভ কৰিব খাদ্য সামগ্ৰী। চৰকাৰে কয় যে কোৰোণা ভাইৰাছৰ বাবে কোনো গৰীব লোকে খাদ্যক লৈ চিন্তা কৰিব নালাগে। গৰীৱসকলে ৫ কিলোগ্ৰামকৈ অতিৰিক্ত খাদ্য সামগ্ৰী ৩ মাহৰ বাবে বিনামূলীয়াকৈ পাব। বিনামূলীয়াকৈ পাব ১ কিলোগ্ৰাম দাইল। আটা, চাউলৰ লগতে দাইলো পাব গৰীৱ লোকে।
চৰকাৰে কোৰোণা ভাইৰাছৰ সৈতে যুঁজত অৱদান আগবঢ়োৱা স্বাস্থ্য কৰ্মীক ৫০ লাখ টকাৰ বীমা দিয়া কথা ঘোষণা কৰিছে। ইয়াৰ জৰিয়তে লাভান্বিত হ'ব চিকিৎসক, পেৰামেডিক আৰু স্বাস্থ্য কৰ্মীসকল।
প্ৰধানমন্ত্ৰী কিষাণ সন্মান নিধি যোজনাৰ জৰিয়তে ৮.৬৯ কোটি কৃষকে লাভ কৰিব ২ হাজাৰ টকাকৈ। এপ্ৰিল মাহৰ প্ৰথম সপ্তাহত প্ৰথম কিস্তিৰ ধন লাভ কৰিব।
মনৰেগাৰ অধীনত কাম কৰা শ্ৰমিকৰ দৰমহা বৃদ্ধি। মনৰেগাৰ শ্ৰমিকে এতিয়া ১৮২ টকাৰ সলনি লাভ কৰিব ২০২ টকা। ইয়াৰ জৰিয়তে ৫ কোটি লোক লাভান্বিত হ'ব।
দৰিদ্ৰ বয়োজ্যেষ্ঠ, গৰীব বিধৱা আৰু গৰীৱ দিব্যাংগক এই কঠিন সময়ত যাতে বিপদত নপৰে তাৰ বাবে ১০০০ টকাকৈ অতিৰিক্তভাৱে তিনি মাহৰ বাবে দিয়া হ'ব। দুটা কিস্তিত ডিবিটিৰ জৰিয়তে বেংক একাউণ্টলৈ যাব এই ধন।
প্ৰধানমন্ত্ৰী জনধন একাউণ্টধাৰী মহিলাৰ একাউণ্টত প্ৰতিমাহে ৫০০ টকাকৈ দিয়া হ'ব। ইয়াৰ দ্বাৰা ২০ কোটি মহিলা লাভান্বিত হ'ব। ডিবিটিৰ মাধ্যমেৰে ট্ৰান্সফাৰ কৰা হ'ব এই ধন।
কোৰোণা ভাইৰাছৰ চিন্তাৰ পৰা মুক্ত কৰাৰ বাবে চৰকাৰে কৰিছে ডাঙৰ ঘোষণা। অন্ন-ধন আৰু গেছ চিলিণ্ডাৰৰ চিন্তা নাইকীয়া কৰাৰ প্ৰচেষ্টা হাতত লৈছে চৰকাৰে। প্ৰায় ৮.৩ কোটি বিপিএল পৰিয়াললৈ উজ্জলা আঁচনিৰ জৰিয়তে ৩ মাহলৈ বিনামূলীয়া এলপিজি চিলিণ্ডাৰ যোগান ধৰা হ'ব।
চৰকাৰে আগন্তুক তিনি মাহলৈ এমপ্লয়াৰ আৰু এমপ্লই দুয়োৰে ই পি এফৰ ধন আগবঢ়াব। অৰ্থাৎ দুয়োপক্ষৰ পৰা দিবলগীয়া ১২-১২ শতাংশ অৰ্থাৎ মুঠ ২৪ শতাংশ ধন চৰকাৰে দিব। এয়া সেইসমূহ প্ৰতিষ্ঠানৰ বাবে, য'ত ১০০জনলৈ কৰ্মচাৰী আছে আৰু এই ১০০ কৰ্মচাৰীৰ ৯০ শতাংশই ১৫,০০০ টকাৰ কম দৰমহা লাভ কৰে। ইয়াৰ জৰিয়তে ৮০ লাখতকৈ অধিক কৰ্মচাৰী আৰু ৪ লাখতকৈ অধিক প্ৰতিষ্ঠান লাভান্বিত হ'ব।
ইয়াৰ উপৰি পি এফৰ ধন উলিওৱাৰ ক্ষেত্ৰতো সকাহ প্ৰদান কৰিছে। বিত্ত মন্ত্ৰীয়ে কয় যে কৰ্মচাৰীয়ে ৩ মাহৰ দৰমহা বা ৭৫ শতাংশ ধন, নিজৰ পি এফ একাউণ্টৰ পৰা উলিয়াব পাৰিব। ইয়াৰ দ্বাৰা ৪.৮ কোটি লোক লাভান্বিত হ'ব।
উল্লেখযোগ্য যে বুধবাৰে কেবিনেট বৈঠকৰ পিছত কেন্দ্ৰীয় মন্ত্ৰী প্ৰকাশ জাভড়েকাৰে সংবাদমেলযোগে ঘোষণা কৰিছিল যে চৰকাৰে ৮০ কোটি লোকক ২৭ টকা কিলোগ্ৰামৰ আটা মাত্ৰ ২ টকাত আৰু ৩৭ টকা কিলোগ্ৰামৰ চাউল মাত্ৰ ৩ টকাত যোগান ধৰিব।
Assam State Highest Civilian Awards : প্ৰথম বাৰৰ বাবে প্ৰদান কৰা হ'ব ৰাজ্যৰ সৰ্বোচ্চ অসামৰিক বঁটা, ৰতন টাটালৈ প্ৰথম সৰ্বোচ্চ বঁটা 'অসম বৈভৱ'
CNN name, logo and all associated elements ® and © 2017 Cable News Network LP, LLLP. A Time Warner Company. All rights reserved. CNN and the CNN logo are registered marks of Cable News Network, LP LLLP, displayed with permission. Use of the CNN name and/or logo on or as part of NEWS18.com does not derogate from the intellectual property rights of Cable News Network in respect of them. © Copyright Network18 Media and Investments Ltd 2016. All rights reserved.
